A Song of Ice and Fire
Urzeala tronurilor (1996) (titlu original "A Game of Thrones") este prima carte din seria Cântec de gheață și foc, o epopee fantastică scrisă de George R. R. Martin. Romanul, publicat pe 6 august 1996, a câștigat premiul Locus în 1997 și a fost nominalizat în 1998 pentru Premiul Nebula și pentru premiul World Fantasy în 1997. Nuvela "Blood of the Dragon" (Sângele dragonului), care cuprinde capitolele despre Daenerys Targaryen ale romanului, a câștigat în 1997 premiul Hugo pentru "Cea mai bună nuvelă".